
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1299 

26 Ιουλίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Χορήγηση άδειας λειτουργίας σε Μονάδα Μετα¬ 
μόσχευσης Ιστών (κερατοειδούς) Π.Γ.Ν. «ΑΤΤΙ¬ 
ΚΟΝ». 1 

Σύσταση οργανικών θέσεων ιδιωτικού δικαίου αορί¬ 
στου χρόνου στην Κ.Ο.Θ., σε εφαρμογή των δια¬ 
τάξεων του άρθρου 1 παρ. 2 του ν. 3320/2005, σε 
συνδυασμό με τις διατάξεις του άρθρου 11 του π.δ/ 

τος 164/2004. 2 

Σύσταση οργανικών θέσεων ιδιωτικού δικαίου αορί¬ 
στου χρόνου στην Κ.Ο.Α., σε εφαρμογή των δια¬ 
τάξεων του άρθρου 1, παρ. 2 του ν. 3320/2005, σε 
συνδυασμό με τις διατάξεις του άρθρου 11 του π.δ/ 


τος 164/2004. 3 

Έγκριση συμβάσεων μίσθωσης έργου στον 4° Παιδι¬ 
κό Σταθμό Δ. Χολαργού. 4 

Έγκριση συμβάσεων μίσθωσης έργου στο Ωδείο Δή¬ 
μου Ελληνικού. 5 

Έγκριση συμβάσεων μίσθωσης έργου στους Παιδι¬ 
κούς και Βρεφονηπιακούς Σταθμούς Δήμου Χα¬ 
λανδρίου. 6 

Έγκριση συμβάσεων μίσθωσης έργου στην Φιλαρμο¬ 
νική Δήμου Χαλανδρίου. 7 

Έγκριση συμβάσεων μίσθωσης έργου στον Δήμο Χα¬ 
λανδρίου. 8 

Έγκριση συμβάσεων μίσθωσης έργου στο Δήμο Αγ. 

Βαρβάρας. 9 

Έγκριση συμβάσεων μίσθωσης έργου στο Δημοτικό 
Ιατρείο Νέου Ψυχικού. 10 


Χορήγηση άδειας ίδρυσης Κέντρου Αποθεραπείας και 
Αποκατάστασης ημερήσιας Νοσηλείας για άτομα 
με Αναπηρίες στην Α.Ε «ΑΣΚΛΗΠΙΕΙΟ ΘΕΡΑΠΕΥ¬ 
ΤΗΡΙΟ» Κέντρο Αποθεραπείας και Αποκατάστα¬ 
σης ημερήσιας νοσηλείας. 11 

Χορήγηση, άδειας λειτουργίας, Κέντρου Αποθερα¬ 
πείας και Αποκατάστασης, Ημερήσιας Νοσηλεί¬ 
ας, στην εταιρία με την επωνυυία «ΑΣΚΛΗΠΙΕΙΟ 
ΘΕΡΑΠΕΥΤΗΡΙΟ Α.Ε, ΙΑΤΡΙΚΟ ΚΕΝΤΡΟ ΑΠΟΚΑΤΑ¬ 
ΣΤΑΣΗΣ». 12 


Α ΠΟΦΑΣΕΙ Σ 

Αριθμ. Υ4α/οικ. 88387 (1) 

Χορήγηση άδειας λειτουργίας σε Μονάδα Μεταμόσχευ¬ 
σης Ιστών (κερατοειδούς) Π.Γ.Ν. «ΑΤΤΙΚΟΝ». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 2737/1999 (ΦΕΚ 174/τ.Α/1999) «Με¬ 
ταμοσχεύσεις Ανθρωπίνων Ιστών και Οργάνων και άλλες 
διατάξεις». 

2. Το π.δ. 6/2001 (ΦΕΚ 3/τ.Α'/2001) «Κανονισμός Λειτουρ¬ 
γίας του Εθνικού Οργανισμού Μεταμοσχεύσεων». 

3. Την υπ’ αριθμ. Υ4α/109058/2004 (ΦΕΚ 71/Β/2005) 
υπουργική απόφαση «Καθορισμός όρων και προϋποθέ¬ 
σεων λειτουργίας των Μονάδων Μεταμοσχεύσεων Ιστών 
(Κερατοειδούς, Δέρματος) και διαδικασία χορήγησης και 
ανάκλησης άδειας λειτουργίας αυτών». 

4. Το π.δ. 93/2002 (ΦΕΚ 79/τ.Α'/2002) Προσόντα και κα¬ 
θήκοντα Συντονιστών Μεταμοσχεύσεων. 

5. Το π.δ. 95/2000 (ΦΕΚ76/τ.Α'/2000) «Οργανισμός του 
Υπουργείου Υγείας και Πρόνοιας» όπως τροποποιήθηκε 
και συμπληρώθηκε με το π.δ. 299 (ΦΕΚ 240/Α/2000). 

6. Την υπ’ αριθμ. Υ1 (ΦΕΚ 513/Β/2004) απόφαση του Πρω¬ 
θυπουργού «Μεταβολή τίτλων Υπουργείων και καθορι¬ 
σμός της σειράς τάξης των Υπουργείων». 

7. Το υπ’ αριθμ. 20345/14759/6.11.2005 έγγραφο της 3ης 
Δ.Υ.Πε. Αττικής και της 18ης/25.7.2006 απόσπασμα πρακτι¬ 
κού Διοικητικού Συμβουλίου του Π.Γ.Ν. «ΑΤΤΙΚΟΝ». 

8. Απόσπασμα πρακτικού 4 ου θέματος Συνεδρίασης της 
από 26.1.2007 του Δ.Σ. του Εθνικού Οργανισμού Μεταμο¬ 
σχεύσεων. 

9. Την υπ’ αριθμ. 6 της 204 ης /21.9.2006 απόφαση της 
Ολομέλειας του Κ.Ε.Σ.Υ. 

10. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά όργανα», που κυρώθηκε με το 
άρθρο πρώτο του π.δ/τος 63/2005 (Α' 98) και το γεγονός 
ότι από την εφαρμογή των διατάξεων της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τη λειτουργία Μονάδας Μεταμόσχευσης 
Ιστών (Κερατοειδούς) στο Π.Γ.Ν. «ΑΤΤΙΚΟΝ» που πληροί 
τους όρους και τις προϋποθέσεις που καθορίζουν οι δι¬ 
ατάξεις της υπ’ αριθμ. Υ4α/109058/2004 (ΦΕΚ 71/Β/2005) 
Υπουργικής απόφασης, «Καθορισμός όρων και προϋποθέ¬ 
σεων λειτουργίας των Μονάδων Μεταμοσχεύσεων Ιστών 
(Κερατοειδούς, Δέρματος) και διαδικασία χορήγησης και 
ανάκλησης άδειας λειτουργίας αυτών». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η Μονάδα Μεταμόσχευσης Κερατοειδούς εντάσσεται 
στα πλαίσια της Β'. Πανεπιστημιακής Οφθαλμολογικής 
κλινικής του Νοσοκομείου. Επιστημονικός υπεύθυνος ορί¬ 
ζεται, ο Διευθυντής αυτής Ιωάννης Βέργαδος. 

Η παραπάνω άδεια χορηγείται προσωρινώς και για χρο¬ 
νικό διάστημα τρία έτη (3). Μετά την πάροδο των τριών (3) 
ετών, θα εξετασθούν οι όροι λειτουργίας της σε συνδυασμό 
με τα αποτελέσματα της μεταμοσχευτικής της δραστηρι¬ 
ότητας και τυχόν άλλες προϋποθέσεις που εν τω μεταξύ 
θα έχουν προκύψει, ώστε να χορηγηθεί οριστική άδεια 
λειτουργίας Μονάδας μεταμόσχευσης Κερατοειδούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 2007 

Ο ΥΠΟΥΡΓΟΣ 

Δ. ΑΒΡΑΜΟΠΟΥΛΟΣ 
-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/64310 (2) 

Σύσταση οργανικών θέσεων ιδιωτικού δικαίου αορίστου 
χρόνου στην Κ.Ο.Θ., σε εφαρμογή των διατάξεων του 
άρθρου 1 παρ. 2 του ν. 3320/2005, σε συνδυασμό με τις 
διατάξεις του άρθρου 11 του π.δ/τος 164/2004 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του ν. 3320/2005 (άρθρο 1 παρ. 2) «Ρυθμίσεις θεμά¬ 
των για το προσωπικό του Δημοσίου και των Νομικών 
Προσώπων του ευρύτερου δημόσιου τομέα και για τους 
Ο.Τ.Α.» (ΦΕΚ Α' 48). 

β) του π.δ. 164/2004 (άρθρο 11) «Ρυθμίσεις για τους ερ¬ 
γαζόμενους με συμβάσεις ορισμένου χρόνου στο δημόσιο 
τομέα» (ΦΕΚ Α' 134). 

γ) του ν. 1943/1991 (άρθρο 74) Εκσυγχρονισμός της ορ¬ 
γάνωσης και λειτουργίας της δημόσιας διοίκησης κ.λπ.» 
(ΦΕΚ Α' 50) 

δ) του ν. 3205/2003 (άρθρο 49 Κεφ. ΣΤ) «Μισθολογικές 
ρυθμίσεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α κ.λπ.» (ΦΕΚ Α' 297), όπως τροποποιήθηκαν με τις 
διατάξεις του άρθρου 2 του ν. 3336/2005 (ΦΕΚ Α' 96) και τις 
διατάξεις του άρθρου 11 του ν. 3453/2006 (ΦΕΚ Α' 74). 

ε) του ν.δ. 4590/1966 «Περί ιδρύσεως οργανώσεως και 
λειτουργίας της Συμφωνικής Ορχήστρας Βορείου Ελλά¬ 
δος» (ΦΕΚ Α' 238). 

στ) του π.δ. 410/1988 «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν 
στο προσωπικό ιδιωτικού δικαίου του Δημοσίου, των Ορ¬ 
γανισμών Τοπικής Αυτοδιοίκησης και των λοιπών Νομικών 
Προσώπων Δημοσίου Δικαίου» (ΦΕΚ Α' 191). 

ζ) του π.δ. 191/2003 «Οργανισμός Υπουργείου Πολιτισμού» 
(ΦΕΚ Α' 146). 

η) του π.δ. 63/2005 (άρθρο 90) Κωδικοποίηση της νομο¬ 
θεσίας για την Κυβέρνηση και τα Κυβερνητικά όργανα» 
(ΦΕΚ Α' 98). 

2. Την υπ’ αριθμ. ΔΙΔΚ/Φ.1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης «Ανάθεση 
αρμοδιοτήτων του Υπουργού Δημόσιας Διοίκησης και 
Αποκέντρωσης στους Υφυπουργούς Εσωτερικών Δημό¬ 
σιας Διοίκησης και Αποκέντρωσης» (ΦΕΚ Β' 527), όπως 
τροποποιήθηκε με την υπ’ αριθμ. 17398/13.9.2005 όμοια 
της (ΦΕΚ Β' 1284). 


3. Την υπ’ αριθμ. 37930/ΔΙΟΕ/1264/14.10.2005 κοινή από¬ 
φαση του Πρωθυπουργού και Υπουργού Οικονομίας και 
Οικονομικών Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 1432), όπως τροπο¬ 
ποιήθηκε με την υπ’ αριθμ. ΑΥΟ 5733/ΔΙΟΕ 179/9.2.2006 
(ΦΕΚ Β' 204) και ισχύει. 

4. Τις υπ’ αριθμ. 617/7.2.2006 (Ορθή Επανάληψη), 
1054/19.5.2006 και 1298/27.11.2006 αποφάσεις του Δ' Τμήμα¬ 
τος του Ανωτάτου Συμβουλίου Επιλογής Προσωπικού. 

5. Τις υπ’ αριθμ. ΔΙΠΙΔΔ/Β18/238/οικ.16084/20.7.2004, 
ΔΙΠΙΔΔ/Β18/463/οικ.8791/5.5.2005, ΔΙΠΙΔΔ/Β18/560/οικ. 
21869/1.11.2005 Εγκυκλίους του Υπουργείου Εσωτερικών 
Δημόσιας Διοίκησης και Αποκέντρωσης. 

6. Την υπ’ αριθμ. 29117/Εγκ.1/8.9.2004 Εγκύκλιο του Ανω¬ 
τάτου Συμβουλίου Επιλογής Προσωπικού. 

7. Το υπ’ αριθμ. 6/29.12.2004 Πρακτικό του ΣΤ' Υπηρεσι¬ 
ακού Συμβουλίου του Υπουργείου Πολιτισμού. 

8. Τα υπ’ αριθμ. 692/26.4.2005,523/29.3.2006, 859/26.5.2006, 
923/9.6.2006, 674/17.4.2007 και 764/3.5.2007 έγγραφα της 
Κρατικής Ορχήστρας Θεσ/νίκης. 

9. Την υπ’ αριθμ. Π.Κ. 2/25.1.2007 Συλλογική Σύμβαση 
Εργασίας «Για τους όρους αμοιβής και εργασίας του 
προσωπικού με σχέση εργασίας ιδιωτικού δικαίου που 
απασχολείται στο Δημόσιο και τα Ν.Π.Δ.Δ.» 

10. Τα υπ’ αριθμ. ΔΙΠΙΔΔ/Β.18/677/13577/19.9.2006 και ΔΙΠΙ- 
ΔΔ/Β.18.20/712/6545/12.3.2007 έγγραφα του Υπουργείου Εσω¬ 
τερικών Δημόσιας Διοίκησης και Αποκέντρωσης, σχετικά με 
κατάταξη συμβασιούχων ιδιωτικού δικαίου Μουσικών, των 
Κρατικών Ορχηστρών Αθηνών και Θεσ/νίκης, σε οργανικές 
θέσεις ιδιωτικού δικαίου αορίστου χρόνου. 

11. Τα υπ’ αριθμ. 2/26062/0022/16.5.2006 και 2/14754/ 
0022/15.3.2007 έγγραφα του Γ ενικού Λογιστηρίου του Κρά¬ 
τους, σχετικά με την κατάταξη των εν λόγω μουσικών. 

12. Το υπ’ αριθμ. 46899/25.5.2007 έγγραφο της Δ/νσης 
Οικονομικών Υποθέσεων του Υπουργείου Πολιτισμού. 

13. Τη διαπίστωση ότι δεν υφίστανται κενές οργανικές 
θέσεις ιδιωτικού δικαίου αορίστου χρόνου, αντίστοιχης ή 
παρεμφερούς ειδικότητας, στην ανωτέρω εποπτευόμενη 
από το Υπουργείο Πολιτισμού, Δημόσια Υπηρεσία. 

14. Το γεγονός ότι από την παρούσα απόφαση προκα- 
λείται ετήσια δαπάνη ύψους 775.000 ευρώ, η οποία για το 
τρέχον οικονομικό έτος ανέρχεται στο ποσό των 260.000 
ευρώ και η οποία θα βαρύνει το αποθεματικό του Κρατι¬ 
κού προϋπολογισμού του Υπουργείου Πολιτισμού. Κατά 
το επόμενο έτος η προκαλούμενη δαπάνη θα καλύπτεται 
από τις πιστώσεις που θα εγγράφονται προς τούτο στον 
προϋπολογισμό του Υπουργείου Πολιτισμού. Παράλληλα 
προκαλείται ετήσια αποτροπή δαπάνης ύψους 317.000 
ευρώ από την κατάργηση της υπ’ αριθμ. 112560/19.12.2006 
(Β' 1903) κοινή υπουργική απόφαση, αποφασίζουμε: 

1. Τη σύσταση στην Κρατική Ορχήστρα Θεσ/νίκης (Δημό¬ 
σια Υπηρεσία που εποπτεύεται από το Υπουργείο Πολιτι¬ 
σμού), δεκαεπτά (17) οργανικών θέσεων, με σύμβαση ερ¬ 
γασίας ιδιωτικού δικαίου αορίστου χρόνου, Καλλιτεχνικού 
Προσωπικού, κατά Κατηγορία και Όργανο, προκειμένου να 
καλυφθούν οι διαπιστωθείσες πάγιες και διαρκείς ανάγκες 
της ανωτέρω Ορχήστρας, σε εφαρμογή των διατάξεων 
του άρθρου 1 του ν. 3320/2005, σε συνδυασμό με τις δια¬ 
τάξεις του άρθρου 11 του π.δ. 164/2004, ως ακολούθως: 

- Μία (1) θέση 3 ης Κατηγορίας (Κορυφαίων Α') στα Βιολιά 

- Μία (1) θέση 3 ης Κατηγορίας (Κορυφαίων Α') στο Πιάνο 

- Μία (1) θέση 3 ης Κατηγορίας (Κορυφαίων Α') στα Τρο- 
μπόνια 

- Μία (1) θέση 3 ης Κατηγορίας (Κορυφαίων Α') στα Βιολο¬ 
ντσέλα 

- Μία (1) θέση 3 ης Κατηγορίας (Κορυφαίων Α) στα Τύμπανα 

- Μία (1) θέση 4 ης Κατηγορίας (Κορυφαίων Β') στα Τρο- 
μπόνια 

- Μία (1) θέση 4 ης Κατηγορίας (Κορυφαίων Β') στα Όμποε 

- Μία (1) θέση 4 ης Κατηγορίας (Κορυφαίων Β') στα Φλά¬ 
ουτα 

- Μία (1) θέση 4 ης Κατηγορίας (Κορυφαίων Β') στις Τούμπες 

- Δύο (2) θέσεις 5 ης Κατηγορίας (Μουσικών) στα Βιολιά 

- Δύο (2) θέσεις 5 ης Κατηγορίας (Μουσικών) στις Βιόλες 

Τρεις (3) θέσεις 5 ης Κατηγορίας (Μουσικών) στα Βιολο¬ 
ντσέλα 

- Μία (1) θέση 5ης Κατηγορίας (Μουσικών) στα Κρουστά 

2. Η υπ’ αριθμ. ΥΠΠΟ/ΔΙΟΚ/ΤΔΠΕΦ/112560/19.12.2Θ06 κοινή 

υπουργική απόφαση (ΦΕΚ Β' 1903), που αφορά στη σύστα¬ 
ση οργανικών θέσεων ιδιωτικού δικαίου αορίστου χρόνου 
στην Κ.Ο.Θ., κατά Εκπαιδευτική Βαθμίδα (ΠΕ - ΤΕ) και 
Όργανο, σε εφαρμογή του π.δ/τος 164/2004, σε συνδυασμό 
με τις διατάξεις του άρθρου 1, παρ. 2, του ν. 3320/2005, 
ανακαλείται και θεωρείται ως μη εκδοθείσα. 

Η απόφαση αυτή να δημοσιευθεί στην Εφημερίδα της 
Κυβερνήσεως.) 

Αθήνα, 9 Ιουλίου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/64307 (3) 

Σύσταση οργανικών θέσεων ιδιωτικού δικαίου αορίστου 
χρόνου στην Κ.Ο.Α., σε εφαρμογή των διατάξεων του 
άρθρου 1, παρ. 2 του ν. 3320/2005, σε συνδυασμό με τις 
διατάξεις του άρθρου 11 του π.δ/τος 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του ν. 3320/2005 (άρθρο 1 παρ. 2) «Ρυθμίσεις θεμά¬ 
των για το προσωπικό του Δημοσίου και των Νομικών 
Προσώπων του ευρύτερου δημόσιου τομέα και για τους 
Ο.Τ.Α.» (ΦΕΚ Α' 48). 

β) του π.δ. 164/2004 (άρθρο 11) «Ρυθμίσεις για τους ερ¬ 
γαζόμενους με συμβάσεις ορισμένου χρόνου στο δημόσιο 
τομέα» (ΦΕΚ Α' 134). 

γ) του ν. 1943/1991 (άρθρο 74) «Εκσυγχρονισμός της ορ¬ 
γάνωσης και λειτουργίας της δημόσιας διοίκησης κ.λπ.» 
(ΦΕΚ Α' 50). 

δ) του ν. 3205/2003 (άρθρο 49 Κεφ. ΣΤ') «Μισθολογικές 
ρυθμίσεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α κ.λπ.» (ΦΕΚ Α' 297), όπως τροποποιήθηκαν με τις 
διατάξεις του άρθρου 2 του ν. 3336/2005 (ΦΕΚ Α' 96) και τις 
διατάξεις του άρθρου 11 του ν. 3453/2006 (ΦΕΚ Α' 74). 

ε) του ν.δ. 2010/1942 «Περί ιδρύσεως οργανώσεως και λει¬ 
τουργίας της Συμφωνικής Ορχήστρας Αθηνών (ΦΕΚ Α' 318). 

στ) του ν.δ. 176/1943 «Περί τροποποιήσεως, συμπληρώ- 
σεως και καταργήσεως διατάξεων τινών του υπ’ αριθμ. 
2010/1942 Νομοθετικού Διατάγματος κ.λπ.» (ΦΕΚ Α' 153). 

ζ) του π.δ. 410/1988 «Κωδικοποίηση σε ενιαίο κείμενο των 
διατάξεων της κείμενης νομοθεσίας, που αφορούν στο 
προσωπικό ιδιωτικού δικαίου του Δημοσίου, των Οργα¬ 


νισμών Τοπικής Αυτοδιοίκησης και των λοιπών Νομικών 
Προσώπων Δημοσίου Δικαίου» (ΦΕΚ Α' 191). 

η) του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ Α' 146). 

θ) του π.δ. 63/2005 (άρθρο 90) Κωδικοποίηση της νομο¬ 
θεσίας για την Κυβέρνηση και τα Κυβερνητικά όργανα» 
(ΦΕΚ Α' 98). 

2. Την υπ’ αριθμ. ΔΙΔΚ/Φ.1/2/6139/24.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών Δημόσιας Διοίκησης και Αποκέντρωσης Ανάθεση 
αρμοδιοτήτων του Υπουργού Δημόσιας Διοίκησης και 
Αποκέντρωσης στους Υφυπουργούς Εσωτερικών Δημό¬ 
σιας Διοίκησης και Αποκέντρωσης» (ΦΕΚ Β' 527)), όπως 
τροποποιήθηκε με την υπ’ αριθμ. 17398/13.9.2005 όμοιά 
της (ΦΕΚ Β' 1284). 

3. Την υπ’ αριθμ. 37930/ΔΙΟΕ/1264/14.10.2005 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432), όπως 
τροποποιήθηκε με την ΑΥΟ 5733/ΔΙΟΕ 179/9.2.2006 (ΦΕΚ 
Β' 204) και ισχύει. 

4. Την υπ’ αριθμ. 1495/14.12.2005 απόφαση του Β' Τμήμα¬ 
τος του Ανωτάτου Συμβουλίου Επιλογής Προσωπικού. 

5. Τις υπ’ αριθμ. ΔΙΠΙΔΔ/Β18/238/οικ.16084/20.7.2004, ΔΙΠΙΔΔ/ 
Β18/463/οικ.8791/5.5.2005, ΔΙΠΙΔΔ/Β18/560/οικ. 21869/1.11.2005 
Εγκυκλίους του Υπουργείου Εσωτερικών Δημόσιας Διοίκη¬ 
σης και Αποκέντρωσης. 

6. Την υπ’ αριθμ. 29117/Εγκ. 1/8.9.2004 Εγκύκλιο του Ανω¬ 
τάτου Συμβουλίου Επιλογής Προσωπικού. 

7. Το υπ’ αριθμ. 5/16.12.2004 Πρακτικό του ΣΤ’ Υπηρεσια¬ 
κού Συμβουλίου του Υπουργείου Πολιτισμού 

8. Τα υπ’ αριθμ. 302/21.3.2006 και 490/4.5.2006 έγγραφα 
της Κρατικής Ορχήστρας Αθηνών. 

9. Την υπ’ αριθμ. Π.Κ. 2/25.1.2007 Συλλογική Σύμβαση 
Εργασίας για τους όρους αμοιβής και εργασίας του προ¬ 
σωπικού με σχέση εργασίας ιδιωτικού δικαίου που απα¬ 
σχολείται στο Δημόσιο και τα Ν.Π.Δ.Δ.» 

10. Τα υπ’ αριθμ. ΔΙΠΙΔΔ/Β.18/677/13577/19.9.2006 και ΔΙ- 
ΠΙΔΔ/Β.18.20/712/6545/12.3.2007 έγγραφα του Υπουργείου 
Εσωτερικών Δημόσιας Διοίκησης και Αποκέντρωσης, σχε¬ 
τικά με κατάταξη μουσικών, των Κρατικών Ορχηστρών 
Αθηνών και Θεσ/νίκης, σε οργανικές θέσεις ιδιωτικού 
δικαίου αορίστου χρόνου. 

11. Τα υπ’ αριθμ. 2/26062/0022/16.5.2006 και 2/14754/0022/ 
15.3.2007 έγγραφα του Γ ενικού Λογιστηρίου του Κράτους, 
σχετικά με την κατάταξη των εν λόγω μουσικών. 

12. Το υπ’ αριθμ. 46899/25.5.2007 έγγραφο της Δ/νσης 
Οικονομικών Υποθέσεων του Υπουργείου Πολιτισμού. 

13. Τη διαπίστωση ότι δεν υφίστανται κενές οργανικές 
θέσεις ιδιωτικού δικαίου αορίστου χρόνου, αντίστοιχης ή 
παρεμφερούς ειδικότητας, στην ανωτέρω εποπτευόμενη 
από το Υπουργείο Πολιτισμού, Δημόσια Υπηρεσία. 

14. Το γεγονός ότι από την παρούσα Απόφαση προ- 
καλείται ετήσια δαπάνη ύψους 800.000 ευρώ, η οποία 
για το τρέχον οικονομικό έτος ανέρχεται στο ποσό των 
280.000 ευρώ και η οποία θα βαρύνει το αποθεματικό του 
Κρατικού Προϋπολογισμού του Υπουργείου Πολιτισμού. 
Κατά το επόμενο έτος θα καλύπτεται από τις πιστώσεις 
που θα εγγράφονται προς τούτο στον προϋπολογισμό του 
Υπουργείου Πολιτισμού. Παράλληλα προκαλείται ετήσια 
αποτροπή δαπάνης ύψους 414.067,66 ευρώ από την κα¬ 
τάργηση της υπ’ αριθμ. 112562/19.12.2006 κοινή υπουργική 
απόφαση (Β' 1903), αποφασίζουμε: 

1. Τη σύσταση στην Κρατική Ορχήστρα Αθηνών (Δημόσια 
Υπηρεσία που εποπτεύεται από το Υπουργείο Πολιτι- 

σμού), είκοσι (20) οργανικών θέσεων με σύμβαση εργα¬ 
σίας ιδιωτικού δικαίου αορίστου χρόνου, Καλλιτεχνικού 
Προσωπικού, κατά Κατηγορία και Όργανο, προκειμένου να 
καλυφθούν οι διαπιστωθείσες πάγιες και διαρκείς ανάγκες 
της Ορχήστρας, σε εφαρμογή των διατάξεων του άρθρου 
1 του ν. 3320/2005, σε συνδυασμό με τις διατάξεις του 
άρθρου 11 του π.δ. 164/2004, ως ακολούθως: 

Α. Μία (1) θέση 4 ης Κατηγορίας (Κορυφαίων Β'), στην 
Αρπα 

Β. Πέντε (5) θέσεις 5 ης Κατηγορίας (Μουσικών), στα Βιολιά 

Γ. Τρεις (3) θέσεις 5 ης Κατηγορίας (Μουσικών), στις Βι¬ 
όλες 

Δ. Τρεις (3) θέσεις 5 ης Κατηγορίας (Μουσικών), στα Κο¬ 
ντραμπάσα 

Ε. Μία (1) θέση 5 ης Κατηγορίας (Μουσικών), στις Τρο¬ 
μπέτες 

ΣΤ. Δύο (2) θέσεις 5 Γς Κατηγορίας (Μουσικών), στα 
Κόρνα 

Ζ. Δύο (2) θέσεις 5 ης Κατηγορίας (Μουσικών), στα Τρο- 
μπόνια 

Η. Μία (1) θέση 5 ης Κατηγορίας (Μουσικών), στα Φλάουτα 

Θ. Δύο (2) θέσεις 5 ης Κατηγορίας (Μουσικών), στα Κρουστά 

2. Η υπ’ αριθμ. ΥΠΠΟ/ΔΙΌΚ/ΤΔΠΕΦ/112562/19.12.2006 κοινή 
υπουργική απόφαση (ΦΕΚ Β' 1903), που αφορά στη σύστα¬ 
ση οργανικών θέσεων ιδιωτικού δικαίου αορίστου χρόνου 
στην Κ.Ο.Α., κατά Εκπαιδευτική Βαθμίδα (ΠΕ . ΤΕ) και Όρ¬ 
γανο, σε εφαρμογή του π.δ/τος 164/2004, σε συνδυασμό με 
τις διατάξεις του άρθρου 1, παρ. 2, του ν.3320/2005 (ΦΕΚ 
Β' 1903), ανακαλείται και θεωρείται ως μη εκδοθείσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΠΟΛΙΤΙΣΜΟΥ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. οικ. 28032 (4) 

Έγκριση συμβάσεων μίσθωσης έργου στον 4° Παιδικό 
Σταθμό Δ. Χολαργού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβά¬ 
σεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμβά¬ 
σεις έργου που δεν υποκρύπτουν εξαρτημένη εργασία. 

4. Την υπ’ αριθμ. οικ. 14718/16.4.2007 εισηγητική μας έκθεση. 

5. Το υπ’ αριθμ. οικ. 36078/27.6.2006 έγγραφο του ΥΠΈΣ. 
Δ.Δ.Α. το οποίο μας γνωρίζει την υπ’ αριθμ. ΔΙΠΠ/ΦΈΓΚΡ. 
1/222/9285/9286/10560/1.6.2007 απόφαση της Επιτροπής του 
άρθρου 2 παρ. 1 της ΠΥΣ 33/27.12.2006 και την υπ’ αριθμ. 
31032/27.6.2007 απόφαση κατανομής του Υφυπουργού 
ΕΣ.Δ.Δ.Α με τις οποίες εγκρίθηκαν για τους Ο.Τ.Α. α' βαθ¬ 
μού συμβάσεις μίσθωσης έργου για ένα (1) έτος, υπό την 
απαραίτητη προϋπόθεση τήρησης των διατάξεων του αρ. 
6 του ν. 2527/1997 που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη καθήκο¬ 
ντα των υπαλλήλων των οικείων φορέων, αποφασίζουμε: 


Εγκρίνουμε την πρόσληψη με σύμβαση μίσθωσης έργου 
δύο (2) ατόμων, για το χρονικό διάστημα ενός έτους, σύμ¬ 
φωνα με όσα διαλαμβάνονται στην υπ’ αριθμ. 20/2007 από¬ 
φαση του Διοικητικού Συμβουλίου του 4 ου Παιδικού Σταθμού 
Χολαργού και υπό την απαραίτητη προϋπόθεση τήρησης 
των διατάξεων του αρ. 6 του ν.2527/1997 ως εξής: 

Ένας (1) Ιατρός Παιδίατρος, για ιατρική παρακολούθηση 
των νηπίων. 

Ένας (1) Παιδοψυχολόγος, για την ψυχοσυναισθηματική 
παρακολούθηση των νηπίων. 

Τα ανωτέρω καθήκοντα δεν ανάγονται στον κύκλο ερ¬ 
γασιών του νομ. προσώπου. 

Σε περίπτωση που οι ανάγκες έχουν καλυφθεί σε προσωπι¬ 
κό είτε με μετάταξη είτε με πρόσληψη μόνιμου προσωπικού 
παρακαλούμε να ενημερώσετε απευθείας το ΥΠ.ΕΣ.Δ.Δ.Α. 
εντός 5 ημερών από την λήψη της παρούσας απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού έτους 
2007 του 4ου Παιδικού Σταθμού, στους ΚΑ 00.6117,02 και 
00.6117,03 ύψους 2650,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 27292 (5) 

Έγκριση συμβάσεων μίσθωσης έργου 
στο Ωδείο Δήμου Ελληνικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβά¬ 
σεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμβά¬ 
σεις έργου που δεν υποκρύπτουν εξαρτημένη εργασία. 

4. Την υπ’ αριθμ. 15204/2007 εισηγητική μας έκθεση. 

5. Το υπ’ αριθμ. 35190/2007 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την ΔΙΠΠ/Φ.ΕΓΚΡ./1/295/12641/14.6.2007 
απόφαση της επιτροπής του άρθρου 2 παρ. 1 της ΠΥΣ 
33/2006 και την υπ’ αριθμ. 33666/2007 απόφαση κατανο¬ 
μής του Υφυπουργού ΕΣ.Δ.Δ.Α. με την οποία εγκρίθηκαν 
συμβάσεις μίσθωσης έργου για ένα έτος, υπό την απαραί¬ 
τητη προϋπόθεση τήρησης των διατάξεων του αρ. 6 του ν. 
2527/1997 που ορίζουν μεταξύ άλλων ότι το προς ανάθεση 
έργο δεν πρέπει να ανάγεται στα συνήθη καθήκοντα των 
υπαλλήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου 
με (4) άτομα διαφόρων κλάδων και ειδικοτήτων για το 
χρονικό διάστημα ενός έτους, σύμφωνα με όσα διαλαμ¬ 
βάνονται στην υπ’ αριθμ. 9/2007 απόφαση του Διοικητικού 
Συμβουλίου του Ωδείου Δήμου Ελληνικού και υπό την 
απαραίτητη προϋπόθεση τήρησης των διατάξεων του αρ. 
6 του ν. 2527/1997 ως εξής: 

2 Μουσικοί για τη διδασκαλία πνευστών οργάνων με 
ανώτατο όριο αμοιβής 8.000 € έκαστος. 

1 Μουσικός για τη διδασκαλία βιολιού με ανώτατο όριο 
αμοιβής 8.000 €. 

1 Μουσικός για τη διδασκαλία κρουστών οργάνων με 
ανώτατο όριο αμοιβής 8.000 €. 

Σε περίπτωση που οι ανάγκες έχουν καλυφθεί σε προ¬ 
σωπικό είτε με μετάταξη είτε με πρόσληψη μόνιμου προ- 

σωπικού παρακαλούμε να ενημερώσετε απευθείας το 
ΥΠ.ΕΣ.Δ.Δ.Α εντός 5 ημερών από την λήψη της παρούσας 
απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού του εν 
λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2007 
Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 28029 (6) 

Έγκριση συμβάσεων μίσθωσης έργου στους Παιδικούς και 
Βρεφονηπιακούς Σταθμούς Δήμου Χαλανδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβά¬ 
σεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμβά¬ 
σεις έργου που δεν υποκρύπτουν εξαρτημένη εργασία. 

4. Την υπ’ αριθμ. 12313/12.4.2007 εισηγητική μας έκθεση. 

5. Το υπ' αριθμ. οικ. 36078/27.6.2006 έγγραφο του ΥΠΈΣ. 
Δ.Δ.Α. το οποίο.μας γνωρίζει την ΔΙΠΠ/ΦΈΓΚΡ. 1/222/92 
85/9286/10560/1.6.2007 απόφαση της Επιτροπής του άρ¬ 
θρου 2 παρ. 1 της ΠΥΣ 33/27.12.2006 και την υπ’ αριθμ. 
31032/27.6.2007 απόφαση κατανομής του Υφυπουργού 
ΕΣ.Δ.Δ.Α με τις οποίες εγκρίθηκαν για τους Ο.Τ.Α. α’ βαθ¬ 
μού συμβάσεις μίσθωσης έργου για ένα (1) έτος, υπό την 
απαραίτητη προϋπόθεση τήρησης των διατάξεων του αρ. 
6 του ν. 2527/1997 που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη καθήκο¬ 
ντα των υπαλλήλων των οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έργου έξι 
(6) ατόμων, για το χρονικό διάστημα ενός έτους, σύμφωνα 
με όσα διαλαμβάνονται στην υπ’ αριθμ. 38/2007 απόφαση 
των Παιδικών και Βρεφονηπιακών Σταθμών Δήμου Χαλαν¬ 
δρίου και υπό την απαραίτητη προϋπόθεση τήρησης των 
διατάξεων του αρ. 6 του ν.2527/1997 ως εξής: 

1. Δύο (2) ΠΕ Ιατροί 

2. Τέσσερις (4) - ΠΕ Παιδοψυχολόγοι 

Για την εύρυθμη λειτουργία των Παιδικών Σταθμών. 

Για τη συγκεκριμένη υλοποίηση απαιτούνται εξειδικευ- 
μένα πρόσωπα που οι Παιδικοί Σταθμοί δεν έχουν μεταξύ 
των μονίμων και συμβασιούχων υπαλλήλων. 

Η παράδοση θα γίνεται τμηματικά μόλις κάθε φάση του 
έργου ολοκληρώνεται. 

Σε περίπτωση του οι ανάγκες έχουν καλυφθεί σε προσωπι¬ 
κό είτε με μετάταξη είτε με πρόσληψη μόνιμου προσωπικού 
παρακαλούμε να ενημερώσετε απευθείας το ΥΠ.ΕΣ.Δ.Δ.Α 
εντός 5 ημερών από την λήψη της παρούσας απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού των Παι¬ 
δικών και Βρεφονηπιακών Σταθμών Δήμου Χαλανδρίου με 
το συνολικό ύψος των 90.000 ευρώ (15.000 ευρώ έκαστος 
κατηγορίας ΠΕ). 

Η απόφαση ατή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 


Αριθμ. οικ. 28028 (7) 

Έγκριση συμβάσεων μίσθωσης έργου στην Φιλαρμονική 
Δήμου Χαλανδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβά¬ 
σεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσι¬ 
ες συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 12313/12.4.2007 εισηγητική μας έκθεση. 

5. Το υπ’ αριθμ. οικ. 36078/27.6.2006 έγγραφο του ΥΠΈΣ. 
Δ.Δ.Α. το οποίο μας γνωρίζει την ΔΙΠΠ/Φ.ΕΓΚΡ.1/222/9285/ 
9286/10560/1.6.2007 απόφαση της Επιτροπής του άρ¬ 
θρου 2 παρ. 1 της ΠΥΣ 33/27.12.2006 και την υπ’ αριθμ. 
31032/27.6.2007 απόφαση κατανομής του Υφυπουργού 
ΕΣ.Δ.Δ.Α με τις οποίες εγκρίθηκαν για τους Ο.Τ.Α. α’ βαθ¬ 
μού συμβάσεις μίσθωσης έργου για ένα (1) έτος, υπό την 
απαραίτητη προϋπόθεση τήρησης των διατάξεων του αρ. 
6 του ν. 2527/1997 που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη καθήκο¬ 
ντα των υπαλλήλων των οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έργου 
τριών (3) ατόμων, για το χρονικό διάστημα ενός έτους, 
σύμφωνα με όσα διαλαμβάνονται στην υπ’ αριθμ. 17/2007 
πράξη τον Διοικητικού Συμβουλίου της Φιλαρμονικής Δή¬ 
μου Χαλανδρίου και υπό την απαραίτητη προϋπόθεση τή¬ 
ρησης των διατάξεων του αρ. 6 του ν.2527/1997 ως εξής: 

Ι.Ένα (1) ΔΕ άτομο για την Μηχανοργάνωση των Υπη¬ 
ρεσιών της Δημοτικής Φιλαρμονικής Χαλανδρίου. 

Γ ια την κάλυψη εκτάκτων αναγκών για την δημιουργία 
και ολοκλήρωση αρχείων της Δημοτικής Φιλαρμονικής 
όπως μηχανοργάνωση, ηλεκτρονική εισαγωγή δεδομένων 
και αρχειοθέτηση είναι αναγκαία η ανάθεση του συγκε¬ 
κριμένου έργου σε εξειδικευμένο άτομο έτσι ώστε στην 
διάρκεια της παροχής του έργου να δημιουργηθούν οι 
κατάλληλες συνθήκες της πλήρους οργάνωσης των αρ¬ 
χείων της Φιλαρμονικής. 

Η παράδοση του έργου θα γίνεται τμηματικά μόλις κάθε 
φάση του έργου ολοκληρώνεται. 

Το συνολικό ποσό αμοιβής ορίζεται σε 15.600,00 €. 

Γ ια την συγκεκριμένη υλοποίηση απαιτούνται εξειδικευ- 
μένα πρόσωπα που η Φιλαρμονική δεν έχει μεταξύ των 
μονίμων και συμβασιούχων υπαλλήλων. 

2. Ένα (1) ΔΕ άτομο για την ηλεκτρονική αρχειοθέτηση 
μουσικού αρχείου κ.λπ. της Δημοτικής Φιλαρμονικής. 

Γ ια την κάλυψη εκτάκτων αναγκών για την δημιουργία 
ηλεκτρονικού μουσικού αρχείου, προγραμμάτων εκδη¬ 
λώσεων της Δημοτικής Φιλαρμονικής, αρχειοθέτηση των 
εκδηλώσεων είναι αναγκαία η ανάθεση του συγκεκριμένου 
έργου σε εξειδικευμένο άτομο έτσι ώστε στην διάρκεια 
της παροχής του έργου να δημιουργηθούν οι κατάλληλες 
συνθήκες της πλήρους οργάνωσης του μουσικού αρχείου 
και των εκδηλώσεων της Φιλαρμονικής. 

Η παράδοση του έργου θα γίνεται τμηματικά μόλις κάθε 
φάση του έργου ολοκληρώνεται. 

Το συνολικό ποσό αμοιβής ορίζεται σε 16.200,00 €. 

Γ ια την συγκεκριμένη υλοποίηση απαιτούνται εξειδικευ- 
μένα πρόσωπα που η Φιλαρμονική δεν έχει μεταξύ των 
μονίμων και συμβασιούχων υπαλλήλων. 

3. Ένας (1) ΔΕ Ηχολήπτης 

Για την περιστασιακή κάλυψη των αναγκών σε Τεχνική 
και Ηχητική υποστήριξη των πολιτιστικών και Θρησκευτι¬ 
κών εκδηλώσεων της Φιλαρμονικής μας στο Δήμο και σε 
όλη την επικράτεια είναι αναγκαία η Σύμβαση μίσθωσης 
έργου σε έναν ηχολήπτη. 

Η παράδοση του έργου θα γίνεται τμηματικά μόλις κάθε 
φάση του έργου ολοκληρώνεται. 

Το συνολικό ποσό αμοιβής ορίζεται σε 6.000,00 €. 

Γ ια την συγκεκριμένη υλοποίηση απαιτούνται εξειδικευ- 
μένα πρόσωπα που η Φιλαρμονική δεν έχει μεταξύ των 
μονίμων και συμβασιούχων υπαλλήλων. 

Σε περίπτωση που οι ανάσες έχουν καλυφθεί σε προσωπι¬ 
κό είτε με μετάταξη είτε με πρόσληψη μόνιμου προσωπικού 
παρακαλούμε να ενημερώσετε απευθείας το ΥΠ.ΕΣ.Δ.Δ.Α 
εντός 5 ημερών από την λήψη της παρούσας απόφασης. 

Η δαπάνη που θα προκληθεί από την ανωτέρω απόφα¬ 
ση έχει προβλεφθεί σε βάρος του προϋπολογισμού της 
Φιλαρμονικής Δήμου Χαλανδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 28025 (8) 

Έγκριση συμβάσεων μίσθωσης έργου 
στο Δήμο Χαλανδρίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβά¬ 
σεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσι¬ 
ες συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 12313/12.4.2007 εισηγητική μας έκθεση. 

5. Το υπ’ αριθμ. οικ. 36078/27.6.2006 έγγραφο του ΥΠΈΣ. 
Δ.Δ.Α. το οποίο μας γνωρίζει την ΔΙΠΠ/ΦΈΓΚΡ. 1/ 222/92 
85/9286/10560/1.6.2007 απόφαση της Επιτροπής του άρ¬ 
θρου 2 παρ. 1 της ΠΥΣ 33/27.12.2006 και την υπ’ αριθμ. 
31032/27.6.2007 απόφαση κατανομής του Υφυπουργού 
ΕΣ.Δ.Δ.Α με τις οποίες εγκρίθηκαν για τους Ο.Τ.Α. α' βαθ¬ 
μού συμβάσεις μίσθωσης έργου για ένα (1) έτος, υπό την 
απαραίτητη προϋπόθεση τήρησης των διατάξεων του αρ. 
6 του ν. 2527/1997 που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη καθήκο¬ 
ντα των υπαλλήλων των οικείων φορέων, αποφασίζουμε: 

Εγκρίνουμε την πρόσληψη με σύμβαση μίσθωσης έργου 
δεκατεσσάρων (14) ατόμων, για το χρονικό διάστημα ενός 
έτους, σύμφωνα με όσα διαλαμβάνονται στις υπ’ αριθμ. 
30 και 138/2007 πράξεις του Δημοτικού Συμβουλίου Χα¬ 
λανδρίου και υπό την απαραίτητη προϋπόθεση τήρησης 
των διατάξεων του αρ. 6 του ν.2527/1997 ως εξής: 

Ι.Ένας (1) Γιατρός Εργασίας 

2. Τρεις (3) Δημοσιογράφοι ΔΕ για το Γραφείο Τύπου, 
με το εξής έργο (κατά κύριο λόγο): 

- σύνταξη απολογιστικών, των πεπραγμένων της δη¬ 
μοτικής αρχής, δελτίων τύπου (συνολικά της δημοτικής 
αρχής και ανά τομέα έργου, όπως τεχνικά έργα, κοινωνική 
πολιτική, παιδεία κ.λπ.). 

- απαντήσεις σε τυχόν δημοσιεύματα του ημερήσιου 
και τοπικού τύπου 


- σύνταξη δελτίων τύπου σχετικών με εκδηλώσεις του 
Δήμου, κατά την καλοκαιρινή περίοδο (Θέατρο Ρεματιάς 
κ.λπ.). 

Η παράδοση του έργου, που δεν ανάγεται στον κύκλο 
συνήθων καθηκόντων του εκάστοτε φορέα (δεδομένου 
ότι, κατά κύριο λόγο αφορά στον απολογισμό του έργου 
που έχει πραγματοποιήσει η δημοτική αρχή) θα γίνεται 
τμηματικά. 

Επίσης επιβάλλεται η ανάθεση του συγκεκριμένου έρ¬ 
γου σε δημοσιογράφους διότι είναι ανάγκη να γίνεται 
πλήρης ενημέρωση των Δημοτών και των Υπηρεσιών για 
τα πεπραγμένα της Δημοτικής Αρχής. 

Το συνολικό ποσό αμοιβής του έργου και για τις τρεις 
συμβάσεις ορίζεται σε 43.200,00 €. 

Για τη συγκεκριμένη υλοποίηση απαιτούνται εξειδικευ- 
μένα πρόσωπα που ο Δήμος δεν έχει μεταξύ των μονίμων 
και συμβασιούχων υπαλλήλων. 

3. Οκτώ (8) ΔΕ Ταξιθέτριες για υποδοχή κοινού για: την 
περιστασιακή κάλυψη των αναγκών για την υλοποίηση 
των εκδηλώσεων του Θεάτρου Ρεματιάς και των ειδικών 
εκδηλώσεων του Δήμου σε διάφορους χώρους, σε υλο¬ 
ποίηση του προϋπολογισμού Ο.Ε. 2007. 

Η παράδοση θα γίνεται τμηματικά μόλις κάθε φάση του 
έργου ολοκληρώνεται. 

Το συνολικό ποσό αμοιβής του έργου και για τις οκτώ 
συμβάσεις ορίζεται σε 120.000,00 €. 

Για τη συγκεκριμένη υλοποίηση απαιτούνται εξειδικευ- 
μένα πρόσωπα που ο Δήμος δεν έχει μεταξύ των μονίμων 
και συμβασιούχων υπαλλήλων. 

4. Ένας (1) ΠΕ Γεωγραφίας για την Υποστήριξη επιχειρη¬ 
σιακού σχεδίου δράσης, καινοτόμου σχεδίου ανάπτυξης 
της Ρεματιάς Χαλανδρίου. 

Γ ια τις ανάγκες του πλαισίου κατάθεσης πρότασης από 
το Δήμο Χαλανδρίου και το Δήμο Πεντέλης στο Υπουρ¬ 
γείο Οικονομίας για την ολιστική ανάπτυξη της Ρεματιάς 
με την συνεργασία και συμμετοχή δέκα επτά (17) φορέων 
(Δήμοι από τους οποίους διέρχεται η Ρεματιά, Πανεπι¬ 
στήμιο Θεσσαλίας κ,λπ.) καθώς και για τις ανάγκες των 
δράσεων του προγράμματος αυτού απαιτείται η εμπειρία 
και η τεχνογνωσία ειδικότητας ΠΕ Γ εωγραφίας για τη 
διαχείριση των υδάτινων πόρων, πλημμύρων κ.λπ. 

Η παράδοση θα γίνεται τμηματικά μόλις κάθε φάση του 
έργου ολοκληρώνεται. 

Το συνολικό ποσό αμοιβής του έργου ορίζεται σε 
15.600,00 €. 

Για τη συγκεκριμένη υλοποίηση απαιτείται εξειδικευμένο 
πρόσωπο που ο Δήμος δεν έχει μεταξύ των μονίμων και 
συμβασιούχων υπαλλήλων. 

5. Ένας (1) Τεχνικός Ασφαλείας 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσω απευθείας το 
ΥΠ.ΕΣ.Δ.Δ.Α εντός 5 ημερών από την λήψη της παρούσας 
απόφασης. 

Η δαπάνη που θα προκληθεί από την ανωτέρω απόφα¬ 
ση έχει προβλεφθεί σε βάρος του προϋπολογισμού του 
Δήμου Χαλανδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθμ. οικ. 27781 (9) 

Έγκριση συμβάσεων μίσθωσης έργου 
στο Δήμο Αγ. Βαρβάρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβά¬ 
σεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμβά¬ 
σεις έργου που δεν υποκρύπτουν εξαρτημένη εργασία. 

4. Την υπ’ αριθμ. 11092/2007 εισηγητική μας έκθεση. 

5. Το υπ’ αριθμ. 36073/2007 έγγραφο του ΥΠ.ΕΣ.Δ.Δ.Α. το 
οποίο μας γνωρίζει την ΔΙΠΠ/Φ.ΕΓΚΡ./1/222/9285/9286/10560 
/1.6.2007 απόφαση της επιτροπής του άρθρου 2 παρ. 1 της 
ΠΥΣ 33/2006 και την υπ’ αριθμ. 31032/2007 απόφαση κατα¬ 
νομής του Υφυπουργού ΕΣ.Δ.Δ.Α. με την οποία εγκρίθηκαν 
συμβάσεις μίσθωσης έργου για ένα έτος, υπό την απαραί¬ 
τητη προϋπόθεση τήρησης των διατάξεων του αρ. 6 του ν. 
2527/1997 που ορίζουν μεταξύ άλλων ότι το προς ανάθεση 
έργο δεν πρέπει να ανάγεται στα συνήθη καθήκοντα των 
υπαλλήλων των οικείων φορέων, αποφασίζουμε: 

Εγκρίνουμε την σύναψη συμβάσεων μίσθωσης έργου με 
(9) άτομα διαφόρων κλάδων και ειδικοτήτων για το χρονι¬ 
κό διάστημα ενός έτους, σύμφωνα με όσα διαλαμβάνονται 
στην υπ’ αριθμ. 53/2007 απόφαση του Δ.Σ. του Δήμου Αγ. 
Βαρβάρας και υπό την απαραίτητη προϋπόθεση τήρησης 
των διατάξεων του αρ. 6 του ν.2527/1997 ως εξής: 


Αρ. 

Ανα¬ 

δοχών 

ΕΙΔΙΚΟΤΗΤΑ 

ΠΡΟΓΡΑΜΜΑ 

ΠΟΣΟ 

ΑΜΟΙ¬ 

ΒΗΣ 

1 

ΠΕ Λογοπε- 
δικών 

Πρόγραμμα: Ολοκληρωμένη φρο¬ 
ντίδα παιδιού και σχολείου 

17500 € 

1 

ΠΕ 

Ψυχολόγων 

Πρόγραμμα: Ολοκληρωμένη 
ωοοντίδα παιδιού και σχολείου 

17500 € 

1 

ΠΕ Ιατρό 
Εργασίας 

Ιατρική περίθαλψη εργαζομένων 

9000 € 

1 

Διαμεσο¬ 
λαβητής 
για τους 
Τσιγγάνους 

Για την πληροφόρηση, ευαισθητο- 
ποίηση και συμμετοχή αυτής της 
κοινωνικής ομάδας σε προγράμ¬ 
ματα και δράσεις που υλοποιού¬ 
νται νια την υποστήοιΕη της. 

15600 € 

5 

ΔΕ 

Υποστήριξη στη διαδικασία ανα¬ 
διοργάνωσης των υπηρεσιών του 
Δήμου: μελέτη της αποτελεσμα- 
τικότητας των υπηρεσιών, του 
Επιχειρησιακού Προγράμματος 
και του 180 του Δήμου 

16000 € 


«Σε περίπτωση που οι ανάγκες έχουν καλυφθεί σε προσω¬ 
πικό είτε με μετάταξη είτε με πρόσληψη μόνιμου προσωπι¬ 
κού παρακαλούμε να ενημερώσετε απευθείας το ΥΠ.ΕΣ.Δ.Δ.Α 
εντός 5 ημερών από την λήψη της παρούσας απόφασης. 

Η δαπάνη που θα προκληθεί από την ανωτέρω απόφαση 
έχει προβλεφθεί σε βάρος του προϋπολογισμού του εν 
λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 


Αριθμ. οικ. 37314 (10) 

Έγκριση συμβάσεων μίσθωσης έργου στο Δημοτικό 
Ιατρείο Νέου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβά¬ 
σεις μίσθωσης έργου». 

3. Την απαιτούμενη βεβαίωση του Νομικού Συμβούλου του 
φορέα, σύμφωνα με την οποία πρόκειται για γνήσιες συμβά¬ 
σεις έργου που δεν υποκρύπτουν εξαρτημένη εργασία. 

4. Την υπ’ αριθμ. 14206/2.5.2007 εισηγητική μας έκθεση. 

5. Το υπ’ αριθμ. οικ. 35190/22.6.2006 έγγραφο του ΥΠ.ΕΣ. 
Δ.Δ.Α. το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1 
/295/12641/14.6.2007 απόφαση της επιτροπής του άρθρου 2 
παρ. 1 της ΠΥΣ 33/27.12.06 και την υπ’ αριθμ. 33666/22.6.2007 
απόφαση κατανομής του Υφυπουργού ΕΣ.Δ.Δ.Α με τις 
οποίες εγκρίθηκαν για τους Ο.Τ.Α. α’ βαθμού συμβάσεις 
μίσθωσης έργου για ένα έτος, υπό την απαραίτητη προϋ¬ 
πόθεση τήρησης των διατάξεων του αρ. 6 του ν. 2527/1997 
που ορίζουν μεταξύ άλλων ότι το προς ανάθεση έργο δεν 
πρέπει να ανάγεται στα συνήθη καθήκοντα των υπαλλήλων 
των οικείων φορέων, αποφασίζουμε: 

Εγκρίνουμε την πρόσοψη με σύμβαση μίσθωσης έργου 
εννέα (9) ατόμων, γάτο χρονικό διάστημα ενός έτους, σύμ¬ 
φωνα με όσα διαλαμβάνονται στις υπ’ αριθμ. 6/2007 από¬ 
φαση του Διοικητικού Συμβουλίου του Δημοτικού Ιατρείου 
Νέου Ψυχικού» και υπό την απαραίτητη προϋπόθεση τήρη¬ 
σης των διατάξεων του αρ. 6 του ν. 2527/1997 ως εξής: 

Ι.Έναν (1) Ιατρό Παθολόγο 

2. Δύο (2) Ιατρούς - Παιδίατρους 

3. Έναν (1) Ιατρό Καρδιολόγο 

4. Έναν (1) Ιατρό Γυναικολόγο 

5. Έναν (1) Ιατρό Δερματολόγο 

6. Έναν (1) Ιατρό Ορθοπεδικό 

7. Έναν (1) Ψυχολόγο 

8. Έναν (1) Κοινωνικό λειτουργό 

για την εξυπηρέτηση και την φροντίδα των Δημοτών 
σε θέματα υγείας. 

Οι σχετικές πιστώσεις, συνολικού ποσού 54.343 € θα 
βαρύνουν τους Κ.Α. προϋπολογισμού έτους 2007 του νο¬ 
μικού προσώπου αντιστοίχως ως εξής: 

1) Κ.Α. 15.6117.01 - 7.938 €, 2) Κ.Α. 15.6117.02 - 13.230 €, 
3) Κ.Α. 15.6117.03 - 5.954 €, 4) Κ.Α. 15.6117.04 - 4.630 €, 5) 
Κ.Α. 15.6117.05 - 5.292 €, 6) Κ.Α. 15.6117.06 - 3.308 €, 7) 
Κ.Α. 15.6117.07 - 7.938 €, 8) Κ.Α. 15.6117.08-6.053 €. 

Σε περίπτωση του οι ανάγκες έχουν καμφθεί σε προσωπι¬ 
κό είτε με μετάταξη είτε με πρόσληψη μόνιμου τροσωτικού 
παρακαλούμε να ενημερώσετε απευθείας το ΥΠ.ΕΣ.Δ.Δ.Α 
εντός 5 ημερών ατό την λήξη της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2007 
Ο Γ ενικός Γ ραμματέας Περιφέρειας 

ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 967 (11) 

Χορήγηση άδειας ίδρυσης Κέντρου Αποθεραπείας και Απο¬ 
κατάστασης ημερήσιας Νοσηλείας για άτομα με Αναπη¬ 
ρίες στην Α.Ε «ΑΣΚΛΗΠΙΕΙΟ ΘΕΡΑΠΕΥΤΗΡΙΟ» Κέντρο Απο¬ 
θεραπείας και Αποκατάστασης ημερήσιας νοσηλείας. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1 Τις διατάξεις: 

α. Του ν. 2218/1994 (ΦΕΚ 90/1994 τ.Α') «Ίδρυση νομαρ- 

χιακής αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση και την περιφέρεια και άλλες 
διατάξεις», όπως τροποποιήθηκε και συμπληρώθηκε. 

β. Του άρθρου 10 του ν. 2072/1992 (ΦΕΚ 125/1992 τ.Α') 
«Ρύθμιση επαγγέλματος ειδικού τεχνικού προθετικών και 
ορθωτικών κατασκευών και λοιπών ειδών αποκατάστασης 
και άλλες διατάξεις». 

γ. Του ν. 2345/1995 (ΦΕΚ 213/1995 τ.Α') «Οργανωμένες 
υπηρεσίες παροχής προστασίας από φορείς κοινωνικής 
πρόνοιας και άλλες διατάξεις». 

δ. Του π.δ. 395/1993 (ΦΕΚ 166/1993 τ.Α') «Όροι, προϋ¬ 
ποθέσεις και διαδικασία για την ίδρυση, λειτουργία και 
μεταβίβαση Κέντρων Αποθεραπείας και Αποκατάστασης 
από φυσικά ή νομικά πρόσωπα ιδιωτικού δικαίου». 

2. Την υπ’ αριθμ. Π4α/4633/29.9.1993 (ΦΕΚ 789/6.10.1993 
τ.Β') υπουργική απόφαση «Προδιαγραφές λειτουργίας 
Κέντρων Αποθεραπείας - Αποκατάστασης για την πα¬ 
ροχή ιατρικών και λοιπών φροντίδων, καθώς και για την 
διημέρευση των ατόμων που περιγράφονται στο άρθρο 
10 παρ. 1 του ν. 2072/1992». 

3. Την υπ’ αριθμ. Π3/Φ.85/οικ.3854/2.8.2000 (ΦΕΚ 1078/ 
30.8.2000 τ.Β') υπουργική απόφαση «Προδιαγραφές λει¬ 
τουργίας Κέντρων Αποθεραπείας - Αποκατάστασης κλει¬ 
στής νοσηλείας (άρθρο 10 του ν. 2072/1992)». 

4. Την υπ’ αριθμ. 46/29.3.2005 (ΦΕΚ 549/2005 τ.Β') από¬ 
φαση του Νομαρχιακού Συμβουλίου Λάρισας «Οργανισμός 
εσωτερικής οργάνωσης και λειτουργίας της Νομαρχιακής 
Αυτοδιοίκησης Λάρισας». 

δ. Την υπ’ αριθμ. 1987/1.3.1999 απόφαση του Νομάρχη 
Λάρισας, «Περί συγκροτήσεως τριμελούς επιτροπής γνω¬ 
μοδότησης για χορήγηση άδειας ίδρυσης και λειτουργίας 
Κέντρων Αποθεραπείας - Αποκατάστασης Νομού Λάρι¬ 
σας», όπως τροποποιήθηκε με τις υπ’ αριθμ. 7531/27.11.2003, 
3059/15.7.2005 και 1586/7.4.2006 όμοιες αποφάσεις. 

6. Την από 12.2.2007 σχετική αίτηση του αναφερόμενου 
φορέα με τα απαιτούμενα δικαιολογητικά για χορήγηση 
άδειας ίδρυσης Κέντρων Αποθεραπείας και Αποκατάστα¬ 
σης, που υποβλήθηκαν στην υπηρεσία μας. 

7. Την από 20.2.2007 γνωμοδότηση της αρμόδιας τριμε¬ 
λούς επιτροπής εξέτασης καταλληλότητας ακινήτων Κέ¬ 
ντρων Αποθεραπείας - Αποκατάστασης, αποφασίζουμε: 

Χορηγούμε στην Α.Ε «ΑΣΚΛΗΠΙΕΙΟ ΘΕΡΑΠΕΥΤΗΡΙΟ» Κέ¬ 
ντρο Αποθεραπείας και Αποκατάστασης ημερήσιας νοση¬ 
λείας., άδεια ίδρυσης Κέντρου Αποκατάστασης Ημερήσιας 
Νοσηλείας, που βρίσκεται στη Λάρισα επί της οδού Βενιζέ- 
λου 141, το οποίο θα παρέχει ιατρικές και λοιπές φροντίδες 
σε ασθενείς που έχουν ανάγκη φυσικής αποκατάστασης 
και πάσχουν από παθήσεις του κινητικού συστήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 23 Φεβρουάριου 2007 
Ο Νομάρχης 
ΛΟΥΚΑΣ ΚΑΤΣΑΡΟΣ 

-*- 

Αριθμ. 1560 (12) 

Χορήγηση, άδειας λειτουργίας, Κέντρου Αποθεραπείας 
και Αποκατάστασης, Ημερήσιας Νοσηλείας, στην εται¬ 
ρία με την επωνυυία «ΑΣΚΛΗΠΙΕΙΟ ΘΕΡΑΠΕΥΤΗΡΙΟ Α.Ε, 
ΙΑΤΡΙΚΟ ΚΕΝΤΡΟ ΑΠΟΚΑΤΑΣΤΑΣΗΣ». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1 Τις διατάξεις: 

α. Του ν. 2218/1994 (ΦΕΚ 90/1994 τ.Α') «Ίδρυση νομαρ¬ 
χιακής αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση και την περιφέρεια και άλλες 
διατάξεις», όπως τροποποιήθηκε και συμπληρώθηκε. 


β. Του άρθρου 10 του ν. 2072/1992 (ΦΕΚ 125/1992 τ.Α') 
«Ρύθμιση επαγγέλματος ειδικού τεχνικού προθετικών και 
ορθωτικών κατασκευών και λοιπών ειδών αποκατάστασης 
και άλλες διατάξεις». 

γ. Του άρθρου 1 παρ. 1 του ν. 2345/1995 (ΦΕΚ 213/1995 
τ.Α') «Οργανωμένες υπηρεσίες παροχής προστασίας από 
φορείς κοινωνικής πρόνοιας και άλλες διατάξεις». 

δ. Του π.δ. 395/1993 (ΦΕΚ 166/1993 τ.Α') «Όροι, προϋ¬ 
ποθέσεις και διαδικασία για την ίδρυση, λειτουργία και 
μεταβίβαση Κέντρων Αποθεραπείας και Αποκατάστασης 
από φυσικά ή νομικά πρόσωπα ιδιωτικού δικαίου». 

2. Την υπ’ αριθμ. Π4α/4633/29.9.1993 (ΦΕΚ 789/6.10.1993 τ.Β') 
απόφαση του Υπουργού Υγείας, Πρόνοιας και Κοινωνικών 
Ασφαλίσεων «Προδιαγραφές λειτουργίας Κέντρων Απο¬ 
θεραπείας - Αποκατάστασης για την παροχή ιατρικών και 
λοιπών φροντίδων, καθώς και για τη διημέρευση των ατόμων 
που περιγράφονται στο άρθρο 10 παρ. 1 του ν. 2072/1992». 

3. Την υπ’ αριθμ. Π3/Φ.85/οικ.3854/2.8.2000 (ΦΕΚ 
1078/30.8.2000 τ.Β') απόφαση του Υπουργού Υγείας και 
Πρόνοιας «Προδιαγραφές λειτουργίας Κέντρων Αποθε¬ 
ραπείας - Αποκατάστασης Κλειστής Νοσηλείας (άρθρο 
10 του ν. 2072/1992)». 

4. Την υπ’ αριθμ. 46/29.3.2005 (ΦΕΚ 549/2005 τ.Β') από¬ 
φαση του Νομαρχιακού Συμβουλίου Λάρισας «Οργανισμός 
εσωτερικής οργάνωσης και λειτουργίας της Νομαρχιακής 
Αυτοδιοίκησης Λάρισας». 

5. Την υπ’ αριθμ. 1987/1.3.1999 απόφαση του Νομάρχη 
Λάρισας «Περί συγκροτήσεως τριμελούς επιτροπής γνω¬ 
μοδότησης για χορήγηση άδειας ίδρυσης και λειτουργίας 
Κέντρων Αποθεραπείας - Αποκατάστασης Νομού Λάρι¬ 
σας», όπως τροποποιήθηκε με την υπ’ αριθμ. 7531/27.11.2003 
όμοια απόφαση. 

6. Την υπ’ αριθμ. 967/23.2.2007 απόφασή μας με την οποία 
χορηγήθηκε στο Κέντρο Αποθεραπείας και Αποκατάστα¬ 
σης Ημερήσιας Νοσηλείας με την επωνυμία «ΑΣΚΛΗΠΙΕΙΟ 
ΘΕΡΑΠΕΥΤΗΡΙΟ Α.Ε, ΙΑΤΡΙΚΟ ΚΕΝΤΡΟ ΑΠΟΚΑΤΑΣΤΑ¬ 
ΣΗΣ» 

7. Την από 7.3.2007 αίτηση, του αναφερόμενου φορέα 
με τα απαιτούμενα «δικαιολογητικά, για χορήγηση άδειας 
λειτουργίας, Κέντρου Αποθεραπείας και αποκατάστασης 
Ημερήσιας Νοσηλείας. 

δ. Την από 19.3.2007 γνωμοδότηση της αρμόδιας τριμε¬ 
λούς επιτροπής Κέντρων Αποθεραπείας - Αποκατάστα¬ 
σης, αποφασίζουμε: 

Χορηγούμε, Άδεια Λειτουργίας, Κέντρου Αποθεραπείας 
και Αποκατάστασης, Ημερήσιας Νοσηλείας, στην εταιρία 
με την επωνυμία «ΑΣΚΛΗΠΙΕΙΟ ΘΕΡΑΠΕΥΤΗΡΙΟ Α.Ε, ΙΑΤΡΙ¬ 
ΚΟ ΚΕΝΤΡΟ ΑΠΟΚΑΤΑΣΤΑΣΗΣ» που εδρεύει στη Λάρισα 
και επί της οδού Βενιζέλου 141,. 

Τη διοικητική ευθύνη του Κέντρου Αποθεραπείας και Απο¬ 
κατάστασης θα έχει η Κουλιτζή Ευαγγελία του Δημητρίου. 

Επιστημονικός Διευθυντής ορίζεται ο Κολυδάς Νικόλαος 
του Αλεξάνδρου, ιατρός φυσικής ιατρικής και αποκατά¬ 
στασης, εγγεγραμμένος στα μητρώα μελών του Ιατρικού 
Συλλόγου Λάρισας. 

Η εποπτεία και ο έλεγχος του Κέντρου Αποθεραπείας 
και Αποκατάστασης θα ασκείται από τις κεντρικές υπηρε¬ 
σίες του Υπουργείου Υγείας και Κοινωνικής Αλληλεγγύης 
και από τη Νομαρχιακή Αυτοδιοίκηση Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Μαρτίου 2007 
Ο Νομάρχης 
ΛΟΥΚΑΣ ΚΑΤΣΑΡΟΣ 




